钦定古今图书集成/明伦汇编/氏族典/第432卷 > 赵秉忠
## 钦定古今图书集成/明伦汇编/氏族典/第432卷 > 赵秉忠

按《山东通志》：“秉忠字季卿，号𡸷阳，益都人。万历戊戌，
廷对第一人，授修撰。甲辰分闱，得大学士高阳孙承
宗，晋右庶子。壬子典试江南，所取士如张玮、姚希孟、
周顺昌，皆为一代名臣。累官至正詹事，晋礼部尚书。
忤珰，削夺归里。秉忠丰仪秀伟，论议剀切，敷讲阙廷，
多见嘉赏。殁赠太子太保，赐祭葬。”